

**Перспективалы халықаралық компанияларға Қазақстанның қатысуын іске асыру үшін қажетті жағдайлар мен құралдарды жасау туралы**

Қазақстан Республикасы Үкіметінің 2006 жылғы 6 желтоқсандағы N 1171 Қаулысы

      Қазақстан Республикасы Үкіметінің 2006 жылғы 31 наурыздағы N 222  қаулысымен бекітілген Қазақстан Республикасы Президентінің 2006 жылғы 1 наурыздағы»"Қазақстанның әлемдегі бәсекеге барынша қабілетті елу елдің қатарына кіру стратегиясы" атты Қазақстан халқына Жолдауын іске асыру жөніндегі іс-шаралардың жалпыұлттық жоспарын және Қазақстан Республикасы Үкіметінің 2006 - 2008 жылдарға арналған бағдарламасын орындаудың желілік кестесінің 33-тармағына сәйкес Қазақстан Республикасының Үкіметі  **ҚАУЛЫ ЕТЕДІ:**

      1. Қоса беріліп отырған Перспективалы халықаралық компанияларға Қазақстанның қатысуын іске асыру үшін қажетті жағдайлар мен құралдарды жасау жөніндегі 2007-2008 жылдарға арналған іс-шаралар жоспары (бұдан әрі - Жоспар) бекітілсін.

      2. Орталық атқарушы органдар, өзге де мемлекеттік органдар мен мүдделі ұйымдар Жоспарда көзделген іс-шараларды тиісінше және уақтылы орындауды қамтамасыз етсін.

      3. Осы қаулының орындалуын бақылау Қазақстан Республикасы Индустрия және сауда министрлігіне жүктелсін.

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

Қазақстан Республикасы

Үкіметінің

2006 жылғы 30 қарашадағы

N 1157 қаулысымен

бекітілген

 **Перспективалы халықаралық компанияларға Қазақстанның қатысуын іске асыру үшін қажетті жағдайлар мен құралдарды жасау жөніндегі 2007-2008 жылдарға арналған іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| **Р/с** **N
№** | **Іс-шаралардың атауы** | **Аяқтау нысаны** | **Орындауға  жауаптылар** | **Орындау  мерзімі** | **Болжамдышығыстар (млн. теңге)** | **Қаржыландыру  көзі** |
| 1  | 2  | 3  | 4  | 5  | 6  | 7  |
| 1.  | Талдау жүргізу және оларға қазақстандық заңды тұлғалардың немесе капиталдың қатысуы үшін жоғары технологиялы халықаралық компаниялардың тізбесін қалыптастыру  | ИСМ, АШМ, ЭМРМ,     ККМ бірлескен бұйрығы  | ИСМ       (жинақтау), ЭБЖМ,  СІМ, ЭМРМ, АШМ, ККМ, БҒМ, ҰҚК, "Қазына" АҚ  | 2007 жылғы II тоқсан  | Талап етілмейді  |
 |
| 2.  | Қазақстандық заңды тұлғалардың қызметіне талдау жүргізу, оның қорытындылары бойынша олардың перспективалы халықаралық компанияларға мүмкін болатын қатысуына арналған өлшемдерге сәйкес келетін заңды тұлғалардың тізбесін қалыптастыру жөнінде ұсыныстар дайындау  | Қазақстан Республикасының Үкіметіне ұсыныс  | ИСМ (жинақтау), ЭМРМ, АШМ, ККМ, БҒМ,»"Қазына" АҚ  | 2007 жылғы II тоқсан  | 2007 жыл - 10,0  | Даму институттарының қаражаты  |
| 3.  | Тауарларға, жаңа технологиялар мен қызметтерге талдау жүргізу және олардың Қазақстан экономикасының дамуына ықпал ететін басым жобаларға жататындарының тізбесін қалыптастыру жөнінде ұсыныс дайындау  | Қазақстан Республикасының Үкіметіне ұсыныс  | ИСМ (жинақтау), СІМ, ЭМРМ, АШМ, ККМ, БҒМ, "Қазына" АҚ  | 2007 жылғы IIIтоқсан  | 2007 жыл - 14,0  | Даму институттарының қаражаты  |
| 4.  | Халықаралық компаниялардың акцияларын сатып алу, оларды қаржылық қамтамасыз ету схемасы бойынша ұсыныс дайындау және перспективалы халықаралық компанияларға Қазақстанның қатысуын іске асыру бойынша жағдай жасау үшін қажетті тетіктер мен құралдарды әзірлеу  | Қазақстан Республикасының Үкіметіне ұсыныс  | ИСМ (жинақтау), ЭМРМ, Қаржымині, АШМ, ККМ, БҒМ, "Қазына" АҚ  | 2007 жылғы IV тоқсан  | Талап етілмейді  |
 |
| 5.  | Перспективалы халықаралық компанияларға Қазақстанның  қатысуы үшін жағдай жасау жөнінде ұсыныстар әзірлеу мақсатында Қазақстан Республикасының нормативтік құқықтық кесімдеріне талдау жүргізу  | Қазақстан Республикасының Үкіметіне ұсыныс  | ИСМ (жинақтау), ЭБЖМ, Қаржымині, Әділетмині, БҒМ, СІМ, ЭМРМ, АШМ, ККМ,»"Қазына" АҚ  | 2007 жылғы II тоқсан  | Талап етілмейді  |
 |
| 6.  | Қызметі отандық капиталдың жоғары технологиялы халықаралық компанияларға қатысуы жөніндегі жұмыстардың мониторингіне және оларды үйлестіруге бағытталатын   операторды айқындау жөнінде ұсыныс әзірлеу  | Қазақстан Республикасының Үкіметіне ұсыныс  | ИСМ (жинактау), ЭБЖМ, Қаржымині, ЭМРМ, АШМ, ККМ, БҒМ  | 2007 жылғы II тоқсан  | Талап етілмейді  |
 |
| 7.  | Шетелдік жоғары технологиялы компаниялармен олардың акцияларының үлестерін сатып алу шарттары жөніндегі дайындық жұмысын жүргізу  | Қазақстан Республикасының Үкіметіне ақпарат  | ИСМ, "Қазына" АҚ  | 2007 жылғы IV тоқсан  | Талап етілмейді  |
 |
| 8.  | Отандық капиталды салу көзделетін шет елдердің нормативтік құқықтық базасына талдау жүргізу  | Қазақстан Республикасының Үкіметіне ақпарат  | ИСМ (жинақтау), ЭБЖМ, Әділетмині, Қаржымині, БҒМ, ЭМРМ, АШМ, ККМ,»"Қазына" АҚ  | 2008 жылғы I-II тоқсан  | Талап етілмейді  |
 |
|
 | Жиыны:  |
 |
 |
 | 2007 жылы - 24,0  | Даму институттарының қаражаты  |

      Ескерту:

      ИСМ               - Қазақстан Республикасы Индустрия және

                          сауда министрлігі

      ЭБЖМ              - Қазақстан Республикасы Экономика және

                          бюджеттік жоспарлау министрлігі

      Қаржымині         - Қазақстан Республикасы Қаржы министрлігі

      Әділетмині        - Қазақстан Республикасы Әділет министрлігі

      БҒМ               - Қазақстан Республикасы Білім және ғылым

                          министрлігі

      АШМ               - Қазақстан Республикасы Ауыл шаруашылығы

                          министрлігі

      ККМ               - Қазақстан Республикасы Көлік және

                          коммуникация министрлігі

      СІМ               - Қазақстан Республикасы Сыртқы істер

                          министрлігі

      ЭМРМ              - Қазақстан Республикасы Энергетика және

                          минералдық ресурстар министрлігі

      ҰҚК               - Қазақстан Республикасы Ұлттық қауіпсіздік

                          комитеті

      "Қазына" АҚ       - Қазақстан Республикасы "Қазына" орнықты

                          даму қоры" акционерлік қоғамы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК